Meriväen houkuttelemisesta Cardiff'issa
— . Lukia on
luultavasti kuullut puhuttavan, että Englannin satamoissa usein tapaa
ihmisiä, jotka kaikenmoisilla luvattomilla keinoilla houkuttelevat
meriväkeä karaamaan laivoistansa ja ottamaan palvelusta toisien
kansaen laivoihin, joidenka asiamies houkuttelia on. Näin on usein
käynyt suomalaistenkin merimiesten, ja hiljakkoin tapahtui
Cardiff’issa tapaus, josta siellä ilmestyvä lehti kertoo
seuraavaisesti:

”Kapteeni Forsström, laivan ”Telegraf” johtaja,
ja kapteeni Henriksson, ”Heron” johtaja, molemmat
Suomesta, olivat ottaneet aresteerauskäskyt kolmelle
miehelle. Polisiilmoituksen mukaan pantiinkin nämät kolme miestä kiini
viime maaliskuun 22 p:nä, ja määrättiin oikeudelta vietäviksi takaisin
laivoihinsa, kun he itsekin sitä toivoivat.  He tunnustivat että heitä
oli ”houkuteltu” karaamaan. Saman kuun 24 p. oli se mies haastettu
oikeuteen, joka oli heidän kätkenyt.  Tämä mies sakoitettiin 10
puntaan (= 254 markkaan) kustakin rikoksesta, taikka varain puutteessa
3 kuukautiseen työhön vankiudessa.  Tämä mies oli amerikkalainen
laivan vuorooja ja olukrouvin isäntä, nimel ta . Tämä asia oli
suuremmasta merkityksestä kuin tavallisesti; sillä todistuksista
nähtiin että nämät miesparat olivat olleet sälytettyinä paikkaan, joka
ahtauden suhteen oli vielä huonompi kuin tuo ”musta luola”,
Calcutta’ssa. Tämä paikka oli ollut 3 jalan korkuudesta ja lattian ala
10 jalkaa. Se oli kaivettu maan sisään erään huoneen alle; luukku,
josta he olivat menneet alas, oli peitetty raskaalla arkulla.  Paikka
oli pimeä, ilman mitäkään ilmanvaihetusta — ainoastansa muutama
liknen säkki löytyi, joidenka päällä miehet saivat maata, niin
etteivät heidän tarvinnut leväta paljaalla kostealla maalla. —
Näiden kohtalo olisi ollut hirveä, jos valkeanvaara olisi tapahtunut
ylipuolella heidän elävää hautaansa. Ei siis ihmettä että he näyttivät
hulluilta valkeuteen vedettäessä ja tirkistelivät niinkuin tarhapöllöt
aurinkoa vastaan. Ainoastansa meripolisiupseeri Evans’in ja kaupungin
polisien Hernèn ja Horublov’in tarkkamielisten tutkimusten kautta
löydettiin miehet, ja tuli pahantekiä rangaistuksi.

1871
Sanomia Turusta
Merimiehet